Carnestoltes quinze voltes
1. Carnestoltes quinze voltes
i dilluns de més a més;
cada dia fossin festes,
la Quaresma no vingués.

2. Avui les coques amb llard,
que es mengen a cremadent,
esvaloten el jovent,
qui se’n pogués fer un gran fart!

3. Carnestoltes quinze voltes
i dilluns de més a més;
cada dia fossin festes,
la Quaresma mai vingués.

4. La butxaca proveïda
no diguis ja mai que no
i jo sempre cridaria:
“Noia, porta’m el porró!”.

5. Ai, mares, a les canalles
poseu-los un bon vestit
per anar a veure en Carnestoltes,
que és un home divertit.

Cançons populars